Аҟәатәи хаҵак даанкылоуп иԥа дишьит ҳәа гәҩарас дҟаҵаны
© Sputnik / Томас ТхайцукМашины МВД Абхазии
© Sputnik / Томас Тхайцук
Заанаҵтәи аҭҵаара мҩаԥызго аусбарҭа иаӡбоит иаанкылоу ахаҿы ихьырхәра хкыс иалырхша.
АҞӘА, нанҳәа 16 - Sputnik. Аҟәа ақалақь апрокуратура ашьаус хацнаркит Михаил Киут ишьра инамаданы, абри атәы аанацҳауеит Аԥсны Апрокуратура хада асаит.
Ауаҩшьра ҟалеит нанҳәа 14 аҽнышьыбжьон Аҟәа Имам Шамиль имҩаҿы иҟоу ауаҭах аҿы.
Апрокуратура хада адыррақәа рыла, аб Демур Киут арыжәтә ыжәны иҩныҟа днеины иԥа дишьит. Дара ирыбжьалаз аимак иахҟьаны агәҩара ззыҟоу аҳәызба иԥа игәышԥы армарахьала хынтә иалеиҵеит.
Ахәрақәа зауз Ареспубликатә хәшәтәырҭахь дшыргоз амҩан дыԥсит.
Демур Киут даанкылоуп, уи ирбаандаҩшьа атәы аӡбара иаҿуп.